Document ID: /fineweb-2-swissfilter-quality_10-filterrobots/filtered/01798.jsonl.gz/2082

Am Morge hani toll gfunde, dass mir das mit de DVD gmacht händ, dass Tizi das zeiged hät. Bis am 12i hämmer das gmacht. Und am Namittag hämmer guet probed. Mit händ duregschaffed, aber au zwüscheddure Pause gmacht so 10 bis 15 Minuten. Also mi händ länger Pause gmacht als suscht. Nachher hämmer wiitergmacht, also wiiterprobed bis am halbi 5i. Mir drüü Schauspieler händ konzentriert gschaffed mit dä Tiziana. Au mit dä Stimm hämmer gschaffed und dä Ton mümer anebringe und d’Bewegig. Mi münd meh Stimm und meh Bewegig bruche. Mi döfed au mitbestimme und es isch e Useforderig. Aber es isch e gueti Stimmig. Mit Hüt bini zfride und morn will ich s’glich mache und am Samstig isch Uffüehrig mit Kostüm, wänn Tiziana das au will. Mir sind toll und ich han Spass mit de Tiziana und au de Erfolg chunt dezue und Überraschig bim Publikum.
(Text von Matthias Grandjean, Theater HORA)